Mandag forsøgte en ukendt gerningsmand at sætte ild til en pengeautomat ved Nordjyske Bank i Nørresundby. - Vi fik en anmeldelse klokken 9.17 om et forsøg på at antænde en pengeautomat. Vi har været tilstede ved banken og sikret spor, og lige nu leder vi efter gerningsmanden, fortæller vagtchef Jesper Sørensen til TV2 Nord. Dele af torvet i Nørresundby var afspærret i en times tid, mens politiet arbejdede på stedet. Vagtchef Jesper Sørensen fortæller, at gerningsmanden sandsynligvis løb fra stedet i østlig retning mod Skrågade. - Han var iført en sort jakke og en sort hat eller hætte, og vi vil meget gerne høre fra vidner, der måtte have set ham.

Referat:
Mandag formiddag blev der sat ild til en pengeautomat i Nørresundby. Politiet leder efter gerningsmanden og efterlyser vidner, der har set ham løbe fra stedet.